ai4bharat/Pralekha huggingface dataset:
पंतप्रधान कार्यालय
कोविड -19 महामारी बाबत पंतप्रधान आज राष्ट्राला संबोधित करणार
नवी दिल्ली, 24 मार्च 2020
पंतप्रधान नरेंद्र मोदी कोविड -19 च्या वाढत्या प्रादुर्भावाशी संबंधित मुद्यांवर आज म्हणजे 24 मार्च 2020 रोजी रात्री 8 वाजता राष्ट्राला संबोधित करणार आहेत.
ट्विटरवरील संदेशात पंतप्रधान म्हणाले, “कोविड -19 च्या वाढत्या प्रादुर्भावाशी संबंधित महत्वपूर्ण मुद्यांवर आज म्हणजे 24 मार्च 2020 रोजी रात्री 8 वाजता राष्ट्राला संबोधित करणार आहे.”
B.Gokhale/S.Kane/P.Malandkar
(Visitor Counter : 115
रस्ते वाहतूक आणि महामार्ग मंत्रालय
देशाची सुरक्षा आणखी बळकट करण्यासाठी आणीबाणीच्या स्थितीत विमान उतरविण्यासाठीच्या सुविधा अन्य 19 ठिकाणी विकसित करणार - नितीन गडकरी
नवी दिल्ली, 9 सप्टेंबर 2021
केंद्रीय रस्ते वाहतूक आणि महामार्ग मंत्री श्री नितीन गडकरी यांनी सांगितले की, देशाची सुरक्षा अधिक बळकट करण्यासाठी अन्य 19 ठिकाणी आपत्कालीन स्थितीत विमान उतरविण्यासाठीच्या 'इमर्जन्सी लँडिंग' सुविधा विकसित केल्या जातील. संरक्षण मंत्री श्री राजनाथ सिंह यांच्यासह राजस्थानमधील राष्ट्रीय महामार्ग 925ए वर 'इमर्जन्सी लँडिंग' सुविधेचे उद्घाटन करताना ते म्हणाले की, ही महामार्गावरील विमानासाठीची धावपट्टी सामरिकदृष्ट्या महत्त्वाच्या असलेल्या सीमांचे संरक्षण करण्याच्या दृष्टीने देशाची सुरक्षा आणखी बळकट करेल.
श्री गडकरी यांनी सांगितले की, राजस्थानमधील फलोदी - जैसलमेर रस्ता आणि बाडमेर - जैसलमेर रस्त्यावर, पश्चिम बंगालमधील खरगपूर - बालासोर रस्ता,खरगपूर - केंझार रस्ता आणि पनागढ/केकेडी जवळ,तामिळनाडूमध्ये पुदुचेरी रस्त्यावर चेन्नई येथे, आंध्र प्रदेशात नेल्लोर - ओंगोले रस्ता आणि ओंगोले - चिलाकलुरिपेट रस्ता , हरियाणातील मंडी डबवाली ते ओढन रस्त्यावर, पंजाबमधील संगरूरजवळ,गुजरातमधील भुज-नलिया आणि सुरत-बडोदा रस्त्यावर, जम्मू-काश्मीरमध्ये बनिहाल-श्रीनगर रस्त्यावर, आसाममधील लेह/न्योमा क्षेत्र आणि जोरहाट-बाराघाट रस्त्यावर, शिवसागर जवळ , बागडोगरा-हाशिमारा रस्ता, हाशिमारा-तेजपूर मार्ग आणि हाशिमारा-गुवाहाटी रस्ता या देशातील अन्य 19 ठिकाणी आपत्कालीन स्थितीत विमान उतरविण्यासाठी 'इमर्जन्सी लँडिंग' सुविधा विकसित केल्या जातील.
मंत्री म्हणाले की, पंतप्रधान श्री नरेंद्र मोदीजी यांच्या नेतृत्वाखाली जागतिक दर्जाच्या राष्ट्रीय महामार्गाचे बांधकाम विक्रमी वेगाने केले जात आहे. आता आपले राष्ट्रीय महामार्ग देखील लष्कराला उपयोगी पडतील, ज्यामुळे आपला देश अधिक सुरक्षित होईल आणि आणीबाणीच्या परिस्थितीसाठी नेहमी सज्ज राहील, असे त्यांनी सांगितले.
केंद्रीय जलशक्ती मंत्री श्री गजेंद्रसिंह शेखावत, चीफ ऑफ डिफेन्स स्टाफ जनरल बिपीन रावत आणि एअर चीफ मार्शल श्री. आर. एस भदौरिया देखील यावेळी उपस्थित होते.
Jaydevi PS/S.Chavan/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 153
माहिती आणि प्रसारण मंत्रालय
इफ्फीच्या ‘मिट द प्रेस’ कार्यक्रमात आंतरराष्ट्रीय चित्रपटांचे दिग्दर्शक भेटीला
‘ओरे’मध्ये वैयक्तीक आणि सांस्कृतिक ओळखीचा शोध - मेहमत अकीफ बायुकातले
‘इंटरडिपेंडन्स’मध्ये हवामान बदलाच्या भावनात्मक प्रभावावर भाष्य-नीला माधव पांडा
गोवा, 21 नोव्हेंबर 2019
चित्रपट म्हणजे केवळ मनोरंजन नव्हे. मनाला स्पर्श करणारं, संदेश देणारं आणि सामाजिक बदल घडवण्याचे सामर्थ्यही चित्रपटात आहे. 50 व्या भारतीय आंतरराष्ट्रीय चित्रपट महोत्सवात आज दाखविण्यात येणाऱ्या ‘ओरे’ आणि ‘इंटरडिपेंडन्स’ या दोन आंतरराष्ट्रीय चित्रपटातही हाच भाव प्रतीत आहे.
‘ओरे’ हा चित्रपट म्हणजे वैयक्तिक आणि सांस्कृतिक ओळखीचा शोध असल्याचे या चित्रपटाचे दिग्दर्शक मेहमत अकीफ बायुकातले यांनी यावेळी सांगितले.
पदार्पणातला हा चित्रपट निर्माण करताना आलेल्या समस्यांविषयी बोलताना सर्वात मोठा कठीण भाग म्हणजे चित्रपटासाठी वित्तीय पाठबळ मिळवणे हा होता असे ते म्हणाले. जर्मनीमध्ये तूर्क मूळ असलेले अभिनेते शोधणे कठीण होते कारण बरेचसे तूर्क अभिनेते टेलिव्हिजनसाठी काम करतात. त्यामुळे अभिनेते शोधण्यासाठी सुमारे एक वर्ष लागल्याचे त्यांनी सांगितले.
‘इंटरडिपेंडन्स’ हा चित्रपट हवामान बदलाच्या भावनात्मक प्रभावाविषयी भाष्य करत असल्याचे या चित्रपटाच्या अकरा दिग्दर्शकांपैकी एक नीला पांडा यांनी सांगितले.
दिल्ली शहराला ग्रासणाऱ्या तीव्र वायू प्रदूषणामुळे घटस्फोटाच्या प्रक्रियेतून जाणाऱ्या दिल्लीतल्या कुटुंबाची कथा यात मांडण्यात आली आहे. या प्रश्नाची तीव्रता कमी करण्यासाठी काही उपाययोजना आखण्याच्या दृष्टीने संवाद निर्माण व्हावा हा या चित्रपटाचा उद्देश असल्याचे ते म्हणाले.
वायू प्रदूषणावर तोडगा काढण्यासाठी सरकार आणि अनेक संस्था प्रयत्नशील असल्या तरी दिल्लीतल्या जनतेनेही याबाबत निर्णय घेण्याची गरज आहे. हवामान बदल हा जनतेतल्या संबंधावर कसा परिणाम घडवत आहे याबाबतचे व्यक्तीगत अनुभवही त्यांनी सांगितले.
पूर्वपिठीका
जर्मन-तुर्कीश दिग्दर्शक मेहमत अकीफ बायुकातले यांचा ‘ओरे’ हा चित्रपट तिवार तलाक या विषयाभोवती फिरतो. या चित्रपटातले प्रमुख पात्र उत्तम मुस्लीम आणि उत्तम पती होण्याचे स्वप्न बाळगतो मात्र पत्नीशी विवाद घालताना तो छिन्नभिन्न होतो. नव्या मुस्लीम समुदायात आपले आयुष्य पुन्हा उभारण्याचा प्रयत्न हे पात्र करते मात्र श्रद्धा, वास्तव आणि स्वत:ची ओळख यात त्याची सातत्याने होरपळ होते.
बर्लिन इथल्या आंतरराष्ट्रीय चित्रपट महोत्सवात 2019 मध्ये दाखविण्यात आलेल्या या चित्रपटाला बेस्ट फर्स्ट फिचर ॲवार्डने गौरवण्यात आले. 2019 मध्ये आयसीएफटी-युनेस्को गांधी मेडल पुरस्कारासाठीही हा चित्रपट स्पर्धेत आहे.
‘इंटरडिपेंडन्स’
जागतिक किर्तीच्या अकरा चित्रपट निर्मात्यांनी बनवलेला हा आगळा चित्रपट मानवी समाज आणि नैसर्गिक वातावरण यांच्यातल्या नात्याची गुंफण आणि त्यावर हवामान बदलाचा विविध मितीतून होणारा परिणाम आणि त्यावरचा तोडगा सुचवतो.
अकरा दिग्दर्शकांपैकी एक असलेले नीला पांडा यांनी हवामान बदल, बाल मजुरी, पाणी प्रश्न यासारख्या महत्वाच्या अनेक सामाजिक मुद्यांवर 70 चित्रपट, माहितीपट, लघुपटांची निर्मिती केली आहे. त्यांची पहिली फिचर फिल्म ‘आय ॲम कलाम’ या चित्रपटाला राष्ट्रीय पुरस्कारासह तब्बल 34 आंतरराष्ट्रीय पुरस्कार मिळाले तर दुसरी फिचर फिल्म जलपरीला कान्स इथे एमआयपी ज्युनियर पुरस्कार मिळाला.
G.Chippalkatti/N.Chitale/P.Kor
(Visitor Counter : 86
पंतप्रधान कार्यालय
प्रख्यात व्यंगचित्रकार नारायण देबनाथजी यांच्या निधनाबद्दल पंतप्रधानांकडून शोक व्यक्त
नवी दिल्ली, 18 जानेवारी 2022
प्रख्यात व्यंगचित्रकार नारायण देबनाथजी यांच्या निधनाबद्दल पंतप्रधान नरेंद्र मोदी यांनी तीव्र दुःख व्यक्त केले आहे.
व्टिटर संदेशामध्ये पंतप्रधानांनी म्हटले आहे की ;
‘‘श्री नारायण देबनाथजी यांनी आपल्या कलाकृती, व्यंगचित्रे आणि चित्रे यांच्या माध्यमातून अनेकांचे जीवन उजळून टाकले. त्यांनी केलेल्या कार्यामधून त्यांच्या अलौकिक बुद्धिमत्तेचे दर्शन होते. त्यांनी निर्माण केलेल्या पात्रांची लोकप्रियता चिरंतन राहील. त्यांच्या निधनाने दुःख झाले आहे. त्यांचे कुटुंबिय आणि चाहत्यांविषयी सहसंवेदना. ओम शांती! ’’
S.Tupe/S.Bedekar/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
देशातील दुर्गम भागातही आरोग्याच्या पायाभूत सुविधांमध्ये झालेली मोठी सुधारणा पाहणे समाधानकारक : पंतप्रधान
देशातील दुर्गम भागातही आरोग्याच्या पायाभूत सुविधांमध्ये बरीच सुधारणा झाल्याचे पाहून आनंद होत असल्याचे पंतप्रधान नरेंद्र मोदी यांनी म्हटले आहे. .
पंतप्रधानांनी लोकार्पण केलेल्या एम्स देवघरमध्ये आरोग्य सेवेच्या क्षेत्रातील क्रांतीकडे लक्ष वेधणाऱ्या झारखंडमधील गोड्डा मतदारसंघाचे खासदार डॉ. निशिकांत दुबे यांच्या ट्विट शृंखलेला प्रतिसाद देताना पंतप्रधानांनी ट्विट केले;
‘आजच्या वेबिनारमध्ये मी आरोग्य क्षेत्रातील प्रगतीबद्दल सांगितले होते, देशातील दुर्गम भागातही आरोग्याच्या पायाभूत सुविधांमध्ये बरीच सुधारणा झाल्याचे पाहून समाधान वाटते आणि हे त्याचेच एक उदाहरण आहे.’
आज के वेबिनार में मैंने स्वास्थ्य क्षेत्र की प्रगति के बारे में बात की थी। यह देखना संतोषप्रद है कि देश के दूरदराज के इलाकों में भी हेल्थ इंफ्रास्ट्रक्चर में काफी सुधार आया है और यह भी उसी का एक उदाहरण है। https://t.co/9JuVBEwJof
— Narendra Modi  March 6, 2023
आरोग्य आणि कुटुंब कल्याण मंत्रालय
भारतातील समग्र कोविड-19 प्रतिबंधक लसीकरण मोहिमेने 63 कोटी मात्रांचा टप्पा ओलांडला
गेल्या 24 तासांत देशात लसीकरणाच्या 73 लाख मात्रा देण्यात आल्या
रोगमुक्ती दर सध्या 97.53 % वर
गेल्या 24 तासांत 45,083 नव्या कोरोना बाधितांची नोंद
देशातील कोविड सक्रीय रुग्णांची संख्या  एकूण रुग्णसंख्येच्या 1.13%
दैनंदिन पॉझिटीव्हिटी दर  गेले 34 दिवस 3% पेक्षा कमी
नवी दिल्ली, 29 ऑगस्ट 2021
भारतातील समग्र कोविड – 19 प्रतिबंधक लसीकरण मोहिमेने काल 63 कोटी मात्रांचा टप्पा ओलांडला. गेल्या 24 तासात 73,85,866 लसीकरणाच्या मात्रा देण्यात आल्या असून, आज सकाळी 7 वाजेपर्यंतच्या आकडेवारीच्या तात्पुरत्या उपलब्ध झालेल्या अहवालानुसार, भारतातील लसीकरण मोहिमेत देण्यात आलेल्या कोविड प्रतिबंधक लसीच्या एकूण मात्रांच्या संख्येने 63 कोटी 09 लाखाचा  टप्पा पार केला. हे लसीकरणाच्या 67,80,301 सत्रांच्या आयोजनातून साध्य करण्यात आले आहे.
आज सकाळी 8 वाजता उपलब्ध झालेल्या तात्पुरत्या अहवालातील आकडेवारीनुसार, लसीच्या एकूण मात्रांच्या संख्येची विभागणी खालीलप्रमाणे आहे :
|
|
HCWs
|
|
1st Dose
|
|
1,03,57,335
|
|
2nd Dose
|
|
83,48,055
|
|
FLWs
|
|
1st Dose
|
|
1,83,18,644
|
|
2nd Dose
|
|
1,30,57,806
|
|
Age Group 18-44 years
|
|
1st Dose
|
|
24,22,90,397
|
|
2nd Dose
|
|
2,60,65,825
|
|
Age Group 45-59 years
|
|
1st Dose
|
|
12,89,66,672
|
|
2nd Dose
|
|
5,31,54,542
|
|
Over 60 years
|
|
1st Dose
|
|
8,60,95,654
|
|
2nd Dose
|
|
4,42,62,997
|
|
Total
|
|
63,09,17,927
संपूर्ण देशात कोविड – 19 प्रतिबंधक लसीकरण मोहिमेचा वेग वाढविणे आणि मोहिमेच्या व्याप्तीचा विस्तार करणे यासाठी केंद्रसरकार कटिबद्ध आहे.
गेल्या 24 तासात 35,840 रुग्ण कोविड आजारातून बरे झाल्यामुळे  आतापर्यंत कोविड मधून बरे झालेल्यांची संख्या आता 3,18,88,642 झाली आहे.
परिणामी, भारतातील रोगमुक्ती दर सध्या 97.53 % वर आला आहे.
केंद्र सरकार तसेच राज्ये आणि केंद्रशासित प्रदेश सरकारे यांच्या शाश्वत आणि सहयोगात्ममक प्रयत्नांमुळे गेले सलग 63 दिवस रोज नोंदविल्या जाणाऱ्या नव्या कोविड बाधितांची संख्या 50,000 पेक्षा कमी असल्याचे दिसून आले आहे.
भारतात गेल्या 24 तासात 45,083 नव्या कोविडबाधित रुग्णांची नोंद झाली आहे.
देशातील सक्रिय रुग्णसंख्या सध्या 3,68,558 आहे. ही संख्या देशातील एकूण कोविड बाधित संख्येच्या 1.13 % आहे.
देशभरात कोविड चाचण्यांच्या क्षमतेचा विस्तार सुरू असून गेल्या 24 तासांत एकूण 17,55,327 चाचण्या करण्यात आल्या आहेत. देशात आतापर्यंत कोविड संसर्ग तपासणीच्या एकूण 51 कोटी 86 लाख  चाचण्या करण्यात आल्या आहेत.
देशभरात कोविड चाचण्यांच्या क्षमतेचा विस्तार होत असताना, साप्ताहिक पॉझिटिव्हिटी दर सध्या 2.28 % इतका आहे. हा दर गेले 65 दिवस 3 % पेक्षा कमी राहिला आहे. दैनंदिन पॉझिटिव्हिटी दर देखील आज 2.57 % इतका आहे. दैनंदिन पॉझिटिव्हिटी दर आता गेले 34 दिवस 3 % पेक्षा कमी आणि सलग 83 दिवस 5 % पेक्षा कमी राहिला आहे.
गृह मंत्रालय
बिहार आणि उत्तर प्रदेशात वीज कोसळून आणि मुसळधार पावसामुळे झालेल्या जीवितहानीबद्दल केंद्रीय गृहमंत्री अमित शाह यांनी व्यक्त केले तीव्र दुःख
नवी दिल्ली, 26 जून 2020
बिहार आणि उत्तर प्रदेशात वीज कोसळून आणि मुसळधार पावसामुळे झालेल्या जीवितहानीबद्दल केंद्रीय गृहमंत्री अमित शाह यांनी तीव्र दुःख व्यक्त केले आहे. ‘‘बिहार आणि उत्तर प्रदेशात वीज कोसळून आणि मुसळधार पावसामुळे असंख्य अमूल्य जीव गमवावे लागल्यामुळे आपल्याला अतिशय शोक झाला आहे’’, असे मनोगत अमित शाह यांनी व्टिटरव्दारे व्यक्त केले आहे.
‘‘ या दोन्ही राज्यांमध्ये मदत कार्य वेगाने सुरू आहे,’’ असे केंद्रीय गृह मंत्र्यांनी म्हटले आहे.
‘‘या आपत्तीमध्ये बळी पडलेल्यांच्या कुटुंबियांविषयी मनापासून संवेदना व्यक्त करतो आणि जे जखमी झाले आहेत, त्यांच्या आरोग्यामध्ये लवकरात लवकर सुधारणा व्हावी, यासाठी प्रार्थना करतो’’ असे अमित शहा यांनी म्हटले आहे.
G.Chippalkatti/S.Bedekar/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 108
आरोग्य आणि कुटुंब कल्याण मंत्रालय
राज्ये आणि केंद्रशासित प्रदेश यांच्याकडील कोविड-19 लसीच्या मात्रांच्या उपलब्धतेविषयी अद्ययावत माहिती
राज्ये आणि केंद्रशासित प्रदेशांना कोविड प्रतिबंधक लसीच्या 58 कोटी 76 लाखांहून अधिक मात्रा पुरवण्यात आल्या
राज्ये आणि केंद्रशासित प्रदेशांकडे अजूनही 3 कोटी 77 लाखांहून अधिक न वापरलेल्या मात्रा शिल्लक असून 1 कोटी 3 लाख मात्रा लवकरच पुरवण्यात येतील
नवी दिल्ली, 26 ऑगस्ट 2021
देशभरात कोविड-19 प्रतिबंधक लसीकरण मोहिमेचा वेग वाढवणे आणि मोहिमेची व्याप्ती विस्तारण्यासाठी केंद्र सरकार वचनबद्ध आहे. या लसीकरण मोहिमेच्या सार्वत्रिकीकरणाचा नवा टप्पा देशात 21 जून 2021 पासून सुरु झाला. लसीच्या अधिक मात्रा उपलब्ध करून देणे, राज्ये आणि केंद्रशासित प्रदेशांना लसीकरणाचे उत्तम नियोजन करता यावे यासाठी त्यांच्याकरिता उपलब्ध असलेल्या लसीच्या मात्रांची आगाऊ स्वरुपात माहिती पुरविणे आणि लस पुरवठा साखळी सुरळीत ठेवून लसीकरण मोहिमेचा वेग वाढवण्यात येत आहे.
राष्ट्रव्यापी लसीकरण मोहिमेचा एक भाग म्हणून भारत सरकार, सर्व राज्ये आणि केंद्रशासित प्रदेशांना कोविड प्रतिबंधक लसीचा मोफत पुरवठा करून त्यांना मदत करत आहे. कोविड-19 प्रतिबंधक लसीकरण मोहिमेच्या सार्वत्रिकीकरणाच्या या नव्या टप्प्यात केंद्र सरकार, देशातील लस उत्पादकांनी उत्पादित केलेल्या लसीच्या साठ्यापैकी 75% साठ्याची खरेदी करून त्याचा  पुरवठा सर्व राज्ये आणि केंद्रशासित प्रदेशांना करत आहे.
|
|
VACCINE DOSES
|
|

|
|
SUPPLIED
|
|
58,76,56,410
|
|
PIPELINE
|
|
1,03,39,970
|
|
BALANCE AVAILABLE
|
|
3,77,09,391
केंद्र सरकारकडून  आणि राज्यांकडून थेट खरेदीच्या माध्यमातून राज्ये आणि केंद्रशासित प्रदेशांना आतापर्यंत एकूण 58 कोटी 76 लाखांहून अधिक  मात्रांचा पुरवठा करण्यात आला आहे आणि आणखी 1,03,39,970 मात्रांचा पुरवठा करण्याची प्रक्रिया सुरु आहे.
राज्ये आणि केंद्रशासित प्रदेश सरकारांकडे कोविड प्रतिबंधक लसीच्या 3 कोटी 77 लाखांहून अधिक  मात्रा अजूनही शिल्लक असून यापुढील काळातील लसीकरणासाठी उपलब्ध आहेत.
S.Tupe/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 138
रसायन आणि खते मंत्रालय
पेट्रोलिअम, रसायने आणि पेट्रोकेमिकल्स गुंतवणूक क्षेत्रासाठी नव्याने मार्गदर्शक सूचना आखण्याचा सरकारचा विचार
मुंबई, 30 सप्टेंबर 2022
भारत सरकारच्या रसायन आणि खते मंत्रालयाअंतर्गत येणारा रसायन आणि पेट्रोकेमिकल्स विभाग, फिक्कीसह  संयुक्तपणे, नवी दिल्लीच्या प्रगती मैदानावर 2 - 3 नोव्हेंबर 2022 दरम्यान 12 व्या “इंडिया केम”चे आयोजन करणार आहे. इंडिया केम, हा विभागाचा प्रमुख कार्यक्रम आहे आणि आशिया प्रशांत क्षेत्रातील रसायने आणि पेट्रोकेमिकल्स उद्योगातील सर्वात मोठ्या संयुक्त कार्यक्रमांपैकी एक आहे. यात आंतरराष्ट्रीय परिषद आणि प्रदर्शनाचा समावेश आहे.
इंडिया केम 2022 बाबत माहिती देण्यासाठी आज मुंबईत एक उद्योग मेळावा आयोजित करण्यात आला होता. केंद्रीय रसायने व खते आणि नवीन व नवीकरणीय ऊर्जा राज्यमंत्री भगवंत खुबा यावेळी प्रमुख पाहुणे म्हणून उपस्थित होते. उद्योग आणि इतर संबंधितांना त्यांनी संबोधित केले. रसायने आणि पेट्रोकेमिकल्स क्षेत्र स्थिर गतीने प्रगती करत आहे आणि भारताला 5 ट्रिलियन डॉलरची अर्थव्यवस्था बनवण्याचे उद्दिष्ट पूर्ण करण्यात या क्षेत्राचे मोठे योगदान असेल, असे खुबा यांनी यावेळी सांगितले.
उद्योगांच्या समस्या सोडविण्यासाठी, रसायने आणि पेट्रोकेमिकल्स क्षेत्राच्या विकासाला चालना देण्यासाठी विभाग अथक प्रयत्न करत असल्याची ग्वाही खुबा यांनी दिली. “उद्योगाच्या प्रमुख समस्यांचे निराकरण करण्यासाठी सर्व हितधारकांना सहभागी करून नियमित बैठका आयोजित करण्याची प्रक्रिया संस्थात्मक करण्याचॆ विभागाची इच्छा आहे. सहाय्यभूत आराखडे, योग्य पायाभूत सुविधा प्रदान करणे आणि व्यापाराशी संबंधित समस्या हे विभागाचे प्रमुख लक्ष्यीत मुद्दे आहेत,'' असे ते म्हणाले.
भारत, रसायने आणि पेट्रोकेमिकल्ससाठी जागतिक उत्पादन केंद्र होण्याची आकांक्षा बाळगत असल्याने या क्षेत्रासाठी पीएलआय अर्थात उत्पादन संलग्न प्रोत्साहन योजना आणण्याचा रसायने आणि पेट्रोकेमिकल्स विभागाचा मानस खुबा यांनी व्यक्त केला. पेट्रोलिअम, रसायने आणि पेट्रोकेमिकल्स गुंतवणूक क्षेत्रसाठी  धोरणात्मक मार्गदर्शक तत्त्वे पुन्हा तयार करण्याचा सरकारचा विचार आहे,असे त्यांनी सांगितले. “आम्ही उद्योगांना त्यांच्य सूचना आणि मते सामायिक करण्याची विनंती केली आहे जेणेकरून ते अधिक चांगले करता येईल”, असे खुबा यांनी सांगितले.
रसायन आणि पेट्रोकेमिकल्स विभागाचे सहसचिव सुसंता कुमार पुरोहित यांनी इंडिया केम 2022 आणि भारताच्या रसायने आणि पेट्रोकेमिकल्स उद्योगाच्या वाढीच्या संभाव्यतेबाबत सादरीकरण केले.
इंडिया केम 2022 बद्दल जाणून घेण्यासाठी येथे क्लिक कराPIB Mumbai | S.Kane/S.Kakade/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 101
युवा व्यवहार आणि क्रीडा मंत्रालय
अमृत महोत्सवाअंतर्गत आयोजित संकल्प से सिद्धी: नवा भारत नवे संकल्प या चर्चासत्रात “इंडिया @100 पर्यंत स्वयंसेवक घडवण्याचे धोरण” या सत्राला अनुराग ठाकूर यांनी केले संबोधित
तरुणांनी विकास कामात भाग घेतला आणि या कार्यात मदत केली तरच राष्ट्र सुदृढ राहू शकते: अनुराग ठाकूर
अमृत महोत्सवाअंतर्गत आयोजित ‘संकल्प से सिद्धी: नवा भारत नवे संकल्प’ या चर्चासत्रात “इंडिया @100 पर्यंत स्वयंसेवक घडवण्याचे धोरण” केंद्रीय युवा व्यवहार आणि क्रीडा मंत्री अनुराग ठाकूर यांनी मार्गदर्शन केले. केंद्रीय सांस्कृतिक कार्यमंत्री, भारतीय उद्योग महासंघ आणि इंडिया@75 फाउंडेशन यांनी नवी दिल्लीत संयुक्तपणे या परिषदेचं आयोजन केलं होतं.
कोविड महामारीमुळे आपल्याला कोविड नंतरच्या काळात कसे जगायला हवे याविषयी पुनर्विचार आणि पुनर्कल्पना करण्याची गरज निर्माण झाली आहे. जेव्हा सगळ्या देशात टाळेबंदी लागू झाली होती, त्यावेळी लोकांनी स्वयंस्फूर्तीने केलेल्या मदतीमुळेच, देशातील गरिबांना अन्न मिळू शकले. अनेक भागात, स्वयंसेवक युवकांनी स्वतः घरोघरी जाऊन धान्यवाटप केले. तात्पुरत्या स्वयंपाकघरांची उभारणी करुन, गरजूंना अन्नवाटप केले, असे अनुराग ठाकूर म्हणाले.
नवा भारत-नवा संकल्प याविषयी बोलतांना ते म्हणाले, की जर देशातील युवा पिढी देशाच्या विकासकार्यात सहभागी झाली तरच देश सुदृढ देश बनू शकतो. “आपल्या स्वातंत्र्यसैनिकांनी देशासाठी केलेला त्याग आणि बलिदान युवकांनी कायम लक्षात ठेवले पाहिजे. आज आपल्याला कुठलेही बलिदान करण्याची गरज नाही, मात्र देशासाठी आपण योगदान नक्कीच देऊ शकतो” असे ठाकूर यांनी सांगितले.
भारतात, शाश्वत विकासाशी संबंधित केंद्र आणि राज्य सरकारांच्या अनेक योजनांमध्ये युवकांना सहभागी करुन घेतलं जात आहे, असेही त्यांनी नमूद केले. 2030 पर्यंत शाश्वत विकास साधण्याचा अजेंडा, जनतेच्या सहभागावर, जबाबदारीच्या तत्वावर आणि त्यांना या विकासाविषयी वाटणाऱ्या आत्मीयतेवरच अवलंबून आहे, असे त्यांनी सांगितले. या महामारीच्या काळातच देशात कशा अनेक स्टार्ट अप्स सुरु झाल्या आणि 47 युनिकॉर्न निर्माण झाल्या असे त्यांनी सांगितले.
विविध विकासकार्यात युवकांचा सहभाग वाढवण्यासाठी, त्यांना या कामांकडे आकर्षित करण्यासाठी, इतर संस्था आणि खाजगी क्षेत्रांनीही पुढाकार घ्यावा, अशी विनंती ठाकूर यांनी यावेळी केली.
स्वातंत्र्याच्या अमृत महोत्सवानिमित्त सांस्कृतिक कार्य मंत्रालयाने इंडिया@75 च्या अंतर्गत,संपूर्ण वर्षभर विविध कार्यक्रम आयोजित केले आहेत. ‘संकल्प से सिद्धी’ याच पथदर्शी कार्यक्रमांपैकी एक कार्यक्रम आहे.
बहु-सहभागित्व असलेला ‘संकल्प से सिद्धी’ हा कार्यक्रम, केंद्रीय सांस्कृतिक कार्य मंत्रालय, भारतीय उद्योग महासंघ आणि इंडिया@75 फाउंडेशनने संयुक्तपणे आयोजित केला आहे. या शिखर परिषदेत, विविध क्षेत्रातील मान्यवरांना विविध क्षेत्रातील भारताची कामगिरी आणि भविष्यातील वाटचाल या विषयावर चर्चा करण्यास आमंत्रित करण्यात आले आहे.
ग्राहक व्यवहार, अन्न आणि सार्वजनिक पुरवठा मंत्रालय
चिंतन शिबिरांमधून समोर येतो नाविन्यपूर्ण कल्पनांचा मुक्त प्रवाह : पीयूष गोयल
फरिदाबाद येथे अन्न आणि सार्वजनिक वितरण विभागातर्फे दोन दिवसीय चिंतन शिबिराचे आयोजन
सार्वजनिक वितरण व्यवस्था बळकट करणे आणि अन्न सुरक्षा यावर प्राधान्याने चर्चा
केंद्रीय ग्राहक व्यवहार, अन्न आणि सार्वजनिक वितरण, वस्त्रोद्योग आणि वाणिज्य आणि उद्योग मंत्री पीयूष गोयल यांनी,फरिदाबाद येथे आयोजित चिंतन शिबिरात अन्न आणि सार्वजनिक वितरण विभागाच्या अधिकाऱ्यांशी संवाद साधला. आणि ही चिंतन शिबीरे सातत्याने आयोजित करण्यात यावी अशा सूचना गोयल यांनी दिल्या. अशा प्रकारची शिबीरे संवादाच्या दृष्टीने पदश्रेणीमधील अडथळे दूर करतात आणि नाविन्यपूर्ण कल्पनांचा मुक्त प्रवाह या शिबिरांमधून पाहायला मिळतो. शिबिरांमध्ये मांडण्यात आलेल्या कल्पनांच्या आधारे मोठ्या लोकसंख्येच्या फायद्यासाठी विभागाद्वारे आगामी प्रक्रिया केली जाऊ शकते आणि सर्वांच्या व्यक्तिगत विकासासाठी चिंतन शिबीरे एक व्यासपीठ देखील प्रदान करतात असे गोयल म्हणाले.
फरिदाबाद येथे 27 ते 28 एप्रिल 2023 या कालावधीत हे दोन दिवसीय चिंतन शिबिर झाले.
या शिबीराच्या उद्घाटन सत्रादरम्यान उपस्थित, ग्राहक व्यवहार, अन्न आणि सार्वजनिक वितरण आणि ग्राम विकास राज्यमंत्री, साध्वी निरंजन ज्योती यांनी, विभागाच्या कार्याचा विस्तार करण्याच्या अनुषंगाने, या शिबीरात उपस्थितांनी नाविन्यपूर्ण कल्पनांच्या माध्यमातून दिलेल्या योगदानाबद्दल सहभागींची प्रशंसा केली. शिबिरातून समोर आलेल्या कल्पना कृतीत आणण्यासाठी त्यांनी अधिकाऱ्यांना प्रोत्साहित केले आणि आपल्या विभागाचा अन्न सुरक्षेचा दृष्टीकोन सुनिश्चित करण्यासाठी या कल्पना जास्तीत जास्त व्यवहारात आणण्याचा सल्ला त्यांनी दिला.
ग्राहक व्यवहार, अन्न आणि सार्वजनिक वितरण विभागाचे सचिव संजीव चोप्रा यांच्यासह विभागातील जवळपास 100 अधिकारी/कार्यालयीन अधिकारी या शिबिरात सहभागी झाले होते. याशिवाय या विषयातील तज्ज्ञ प्रख्यात आर.एस.सोधी, अशोक गुलाटी आणि एस शिवकुमार यांनी अन्न आणि सार्वजनिक वितरण विभागाच्या दृष्टिकोनाची पूर्तता कशी करावी याबद्दल त्यांच्या कल्पना मांडल्या.
आर.एस.सोधी यांनी अमूलसोबतचा त्यांचा अनेक वर्षांचा अनुभव सामायिक केला आणि एक कार्यक्षम पुरवठा साखळी तयार करण्याबाबत सखोल माहिती दिली. प्राध्यापक अशोक गुलाटी यांनी पोषण सुरक्षा आणि हवामान अनुकूलतेसाठी सार्वजनिक वितरण व्यवस्थेचा फायदा घेण्याबाबत आपले मत व्यक्त केले. कृषी व्यवसायावरील त्यांच्या सूक्ष्म ज्ञानाने सार्वजनिक वितरण व्यवस्थेची ग्राहककेंद्रीता वाढवण्याबाबत एस. शिवकुमार यांनी आपला दृष्टिकोन मांडला. नामवंत प्रेरक वक्ते शिव खेरा यांनी या शिबिरात, जीवनात बदल घडवणाऱ्या रंजक चर्चेसह शिबिरात सहभागी झालेल्यांचा उत्साह वाढवला.
परराष्ट्र व्यवहार मंत्रालय
डिजिलॉकरद्वारे पासपोर्ट अर्ज प्रक्रिया सुलभ
गोवा, 31 जुलै 2023
पासपोर्ट अर्ज प्रक्रियेतील सुलभता वाढविण्याच्या दृष्टीने प्रादेशिक पासपोर्ट कार्यालय, पणजी यांनी सर्व अर्जदारांना www.passportindia.gov.in ऑनलाइन अर्ज सादर करताना आवश्यक कागदपत्रे अपलोड करण्यासाठी "डिजिलॉकर" सुविधेचा वापर करण्याचे आवाहन केले आहे. पासपोर्ट सेवा केंद्र  आणि पोस्ट ऑफिस पासपोर्ट सेवा केंद्र  येथे कागदपत्रांची विनाअडथळा पडताळणी अनुभव प्रदान करून संपूर्ण प्रक्रियेचा वेळ सुलभ आणि जलद करणे हे या उपक्रमाचे उद्दीष्ट आहे.
डिजिलॉकर प्लॅटफॉर्मद्वारे, अर्जदार सहजपणे त्यांची आवश्यक सहाय्यक कागदपत्रे अपलोड करू शकतात, पीएसके / पीओपीएसकेच्या भेटीदरम्यान मूळ कागदपत्रांच्या प्रत्यक्ष प्रती बाळगण्याची आवश्यकता नाही. ही सोयीस्कर प्रक्रिया अर्जदारांसाठी त्रासमुक्त आणि जलद आणि सुलभ पडताळणी प्रक्रिया यासाठी आहे.
परराष्ट्र व्यवहार मंत्रालय आता ऑनलाइन अर्ज सादर करताना पत्ता आणि जन्मतारखेचा वैध पुरावा म्हणून डिजिलॉकर द्वारे "आधार दस्तऐवज" स्वीकारते. जे अर्जदार पत्ता / जन्मतारखेच्या पुराव्यासाठी "आधार" सादर करतात त्यांना पोर्टलमध्ये "डिजिलॉकर अपलोड" प्रक्रिया पूर्ण करण्यास सांगण्यात आले आहे.
अर्जदारांना डिजिलॉकर अपलोड प्रक्रिया समजणे सुलभ व्हावे यासाठी इंग्रजी आणि हिंदी भाषांमध्ये माहितीपूर्ण व्हिडिओ सादर करण्यात आले आहेत:
इंग्रजी : https://youtu.be/M9xPGDVHib8
हिंदी: https://youtu.be/2KiW3Do0jjMPIB Panaji | S.Thakur/D.Rane
सोशल मिडियावर आम्हाला फॉलो करा:@PIBPanaji /PIBPanaji /pib_goa pibgoa[at]gmail[dot]com /PIBGoa
(Visitor Counter : 65
आरोग्य आणि कुटुंब कल्याण मंत्रालय
कोविड-19 ची ताजी स्थिती
नवी दिल्ली, 28 मे 2020
कोविड-19 च्या प्रतिबंध, नियंत्रण आणि व्यवस्थापनासाठी राज्ये / केंद्रशासित प्रदेशांच्या सोबत भारत सरकार श्रेणीबद्ध, पूर्व नियोजित आणि व्यावहारिक दृष्टिकोनातून अनेक पावले उचलत आहे. उच्च स्तरावर याविषयी नियमितपणे पुनरावलोकन आणि परीक्षण केले जात आहे.
सक्रिय वैद्यकीय देखरेखीखाली असलेल्या रुग्णांची संख्या 86,110 आहे. आतापर्यंत एकूण 67,691 लोक बरे झाले आहेत. गेल्या 24 तासांत 3,266 रूग्ण बरे झाल्याचे आढळून आले आहे. त्यामुळे रुग्ण बरे होण्याचा दर 42.75% झाला आहे.
कोविड -19 शी संबंधित सर्व तांत्रिक मुद्द्यांविषयी, मार्गदर्शक तत्वांविषयी आणि सल्ल्यासंबंधी अधिकृत व अद्ययावत माहितीसाठी कृपया येथे नियमितपणे भेट द्याः https://www.mohfw.gov.in/ आणि @MOHFW_INDIA.
कोविड -19 शी संबंधित तांत्रिक प्रश्न technicalquery.covid19[at]gov[dot]in यावर तर इतर प्रश्न ncov2019[at]gov[dot]in and @CovidIndiaSeva यावर पाठवू शकता.
कोविड -19 वर काही प्रश्न असल्यास कृपया आरोग्य व कुटुंब कल्याण मंत्रालयाशी संपर्क साधा : + 91-11-23978046 या हेल्पलाइनवर किंवा 1075  क्रमांकावर. कोविड-19 वरील राज्ये/केंद्रशासित प्रदेशांच्या हेल्पलाइन क्रमांकाची यादी देखील यावर उपलब्ध आहे:
https://www.mohfw.gov.in/pdf/coronvavirushelplinenumber.pdfS.Tupe/V.Joshi/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
राष्ट्रपती कार्यालय
दिवाळीच्या पूर्वसंध्येला राष्ट्रपती द्रौपदी मुर्मू यांनी देशबांधवांना दिल्या शुभेच्छा
दिवाळीच्या पूर्वसंध्येला द्रौपदी मुर्मू यांनी देशबांधवांना शुभेच्छा दिल्या आहेत.
आपल्या संदेशात राष्ट्रपती म्हणतात—“ दिवाळीच्या या शुभप्रसंगी, मी सर्व भारतातील सर्व नागरिकांना तसेच देशाबाहेर असलेल्या भारतीयांना अनेक हार्दिक शुभेच्छा देते.
दिवाळी हा आनंद आणि उत्साहाचा सण आहे. दिवाळीच्या दिवसही लोक घरोघरी लक्ष्मी देवीची पूजा करतात, आणि सर्वांचा आनंद आणि समृद्धीसाठी प्रार्थना करतात.
दिवाळीचा उत्सव हा एकमेकांमधील परस्पर संबंध आणि सौहार्द वाढवणारा सणही आहे. दिवाळीचा प्रकाश, ज्ञानाच्या प्रकाशाचे प्रतीक आहे, हा प्रकाश आपल्या आतील आणि बाहेरील अज्ञानाचे तिमिर दूर करणारा तेजोमय प्रकाश आहे.
आपल्या सर्वांच्या आयुष्यातही, ह्या दिव्याप्रमाणेच ऊर्जा आणि प्रकाशाचे तेज पसरो, ही प्रार्थना! आपल्या सर्वांच्या मनात, उपेक्षितांची मदत करण्याची वृत्ती खोलवर रूजली जावो. आणि आपल्या सगळ्यांच्या आयुष्यात, ‘शुभ’ आणि ‘लाभाची’ ही परंपरा अशीच जागृत राहो.
राष्ट्रपतींचा संपूर्ण संदेश बघण्यासाठी इथे क्लिक करा